Document ID: 32002R2332

Ir-Regolament tal-Kummissjoni (KE) Nru 2332/2002
tat-23 ta’ Diċembru 2002
li jikkoreġi r-Regolament (KE) Nru 2535/2001 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1255/1999 fir-rigward ta’ l-arranġamenti ta’ importazzjoni tal-ħalib u ta’ prodotti tal-ħalib u l-ftuħ ta’ kwoti ta’ tariffi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u ta’ prodotti tal-ħalib [1], kif l-aħħar emendat bir-Regolament tal-Kumissjoni (KE) Nru 509/2002 [2], u b’mod partikolari l-Artikoli 26(3) u 29(1) tiegħu,
Billi:
(1) Id-deskrizzjoni tal-prodotti taħt ċerti kwoti fl-Anness I.B għar- Regolament tal-Kummissjoni (KE) Nru 2535/2001 [3], kif l-aħħar emendat bir-Regolament (KE) Nru 1667/2002 [4], tista’ twassal għal konfużjoni. Sabiex dan jiġi evitat u sabiex tkun garantita l-uniformità fl-applikazzjoni tal-kwoti kollha, dan l-Anness għandu jiġi kkoreġut.
(2) Il-miżuri li għalihom hemm provdut f’dan ir-Regolament huma skond l-opinjoni tal-Kumitat ta’ Ġestjoni għall-Ħalib u Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness I, Parti B, tar-Regolament (KE) Nru 2535/2001 b’dan il-mezz qiegħed jiġi kkoreġut skond l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.
Magħmul Brussel, fit-23 ta’ Diċembru 2002.

Labels: 3
17